Public procurement notice: Contract Notice
Published: 2019-06-07
Buyer: Helsingin kaupungin liikenneliikelaitos
Country: FI
Contract type: Services
Procedure: Open procedure
CPV classification: 50710000 | 71321000: Heating and ventilation design services
Estimated value: 4000000 EUR
Submission deadline: 2019-07-09
Award criteria: The most economic tender

Technical requirements: Helsingin kaupungin liikenneliikelaitos järjestää puitejärjestelynä tarjouskilpailun HKL:n omistamissa, hallinnoimissa ja kunnossapidon vastuunalaisissa kiinteistöissä tehtävistä teollisuusautomaatiojärjestelmän huolto-, kunnossa- ja ylläpitotöistä sekä suunnittelu-, kokoonpano-, käyttöönotto-, ohjelmointi- ja laitteistosuunnittelutehtävistä toimeksiannoista neljän (4) vuoden aikana. Sopimusta on mahdollista jatkaa kahden (2) vuoden optiokaudelle. Veloitusperusteena on laskutyö. Puitesopimusurakoitsijaksi valitaan 3-4 yritystä. Sopimuskaudet astuvat voimaan hankintasopimusten allekirjoituspäivistä.
Hankinnan kohteena on laskutyönä tehtäviä teollisuusautomaatiotöitä, jotka kohdistuvat HKL:n ja Länsimetro Oy:n omistamiin tai ylläpitovastuulla oleviin huonetiloihin, rakennuksiin ja kiinteistöihin. Työt ovat teollisuusautomaatiojärjestelmän huolto-, kunnossa- ja ylläpitotöistä sekä suunnittelu-, kokoonpano-, käyttöönotto-, ohjelmointi- ja laitteistosuunnittelutehtäviä. Työt ovat pääsääntöisesti pieniä korjaus- ja muutostöitä, joiden arvo yksittäisen toimeksiannon osalta on arviolta 1 000–10 000 EUR, kuitenkin enintään 100 000 EUR. Tilaajalla on oikeus järjestää tarkennetuista ja yksilöidyistä suuremmista yli 100 000 EUR:n toimeksiannoista erillinen avoin tarjouskilpailu. Puitejärjestelyyn valituilla toimittajilla ei ole yksinoikeutta tuottaa palvelua.
HKL:ssä on käytössä laitteistoa noin vuodesta 2005 vuoteen 2019 saakka ja laitteistokannan päivittäminen uusimpaan laitteistokantaan vanhempien laitteistojen osalta tulee ajankohtaiseksi lähivuosina. Toimittajan tulee tuntea laitteistokannan eri versiot ja pystyä siirtämään vanhan laitteistokannan ohjelmistosisältö uuteen laitteistokantaan. Hankinnan kohteeseen sisältyvät myös erilaiset laitteet, materiaalit ja tarvikkeet, kuten logiikan eri komponentit, laitekaapit ja kotelot sekä erilaiset kortit (mm. tulo- ja lähtökortit, CPU-kortit). Materiaalitilaukset koostuvat mm. liittimistä, mittalaitteista ja ohjelmistoista.
Tilaaja voi tilata toimittajilta edellä mainittujen lisäksi myös muita teollisuusautomaation tietoliikenteeseen kuuluvia aktiivilaitteita. Puitesopimustyöt tehdään pääosin normaalin työajan (ma–pe klo 7:00–16:00) aikana. Tarjoajalla tulee kuitenkin olla valmius hoitaa erikseen sovittavia korjaus- ja asennustöitä myös normaalin työajan ulkopuolella ilta-, yö-, ja viikonlopputyönä.
Tilaaja hankkii puitesopimustyöt kilpailutuksessa määräytyvän etusijajärjestyksen mukaisesti kolmelta (3) eniten yhteispisteitä saaneelta toimittajalta siten, että sopimuskauden aikana puitesopimustyöt jakaantuvat edellä mainittujen toimittajien kesken pääsääntöisesti tasapuolisesti. Mikäli puitejärjestelyyn valitaan neljäs toimittaja, ko. toimittajalle ei luvata toimeksiantoja, mutta se saa osallistua minikilpailutuksiin.
Palveluntuottajalla ei ole puitesopimuksen perusteella yksinoikeutta tuottaa Palvelukuvauksessa määriteltyjä puitesopimustöitä. Tilaajalla ei ole siten määräostovelvoitetta. Mikäli tilattavan puitesopimustyön arvo ylittää 30 000 EUR, tilaaja voi järjestää puitesopimustoimittajien kesken minikilpailutuksen hankittavasta työstä. Minikilpailutuksessa tilaaja toimittaa yhtäaikaisesti puitejärjestelyyn valituille toimittajille tarjouspyynnön, jolla tilaaja pyytää tarjouksia suoritettavista töistä. Minikilpailutuksen valintaperusteena on kokonaistaloudellisesti edullisin tarjous siten, että kokonaistaloudellisesti edullisin on tarjous, joka on hinnaltaan halvin. Kaikki muut minikilpailutuksen ehdot hintaa lukuun ottamatta on määritelty tässä puitesopimuksessa. Minikilpailutuksella tehtävät hankinnat eivät sisälly etusijajärjestyksen mukaisiin kolmelta (3) eniten yhteispisteitä saaneen toimittajan töihin.


Award value: 4000000